
REPUBLIKA HRVATSKA
DUBROVAČKO-NERETVANSKA ŽUPANIJA
OPĆINA VELA LUKA
OPĆINSKO VIJEĆE
KLASA: 
URBROJ: 
Vela Luka, _______2023. god.

Temeljem članka 120. Zakona o proračunu (NN 144/21) i članka 29. Statuta Općine Vela Luka (Službeni glasnik br. 11/21) Općinsko vijeće Općine Vela Luka, na ___. sjednici  održanoj _______2023. godine donijelo je


O D L U K U 
o kreditnom zaduženju Općine Vela Luka za modernizaciju javne rasvjete LED tehnologijom

Članak 1.

Odobrava se kreditno zaduženje Općine Vela Luka u ukupnom iznosu od 328.770,99 EUR kod Hrvatske banke za obnovu i razvitak (u daljnjem tekstu: HBOR) na rok od 8 godina.

Članak 2.

Kreditno zaduženje iz Članka 1. odobrava se pod slijedećim uvjetima:

	Projekt:
	Modernizacija javne rasvjete LED tehnologijom

	Kreditor:
	Hrvatska banka za obnovu i razvitak („HBOR“) - izravno kreditiranje putem programa kreditiranja investicije javnog sektora

	Vrsta kredita:
	Dugoročni kredit

	Valuta kredita:
	U EUR

	Iznos kredita:
	328.770,99 EUR

	Namjena kredita:
	Elektrotehnički radovi, nabava i ugradnja novih LED rasvjetnih tijela, stručni nadzor, PDV

	Krajnji rok korištenja kredita:
	Do 31.12.2024. godine

	Otplata kredita:
	8 godina uključujući poček od 6 mjeseci

	Rok i način otplate kredita:
	U 90 jednakih uzastopnih mjesečnih rata koje dospijevaju zadnjeg dana u mjesecu (1. rata dospijeva 31.07.2025. godine)

	Kamatna stopa:
	3,1 % godišnje, fiksna u skladu s Programom kreditiranja (otok), uz mogućnost subvencioniranja kamatne stope kroz nacionalni plan oporavka i otpornosti (NPOO).
Ukoliko bi se kamatna stopa subvencionirala iz sredstava NPOO-a, subvencija u rasponu od 50%-75% će se obračunavati u odnosu na važeću referentnu kamatnu stopu (trenutno iznosi 4,24%) i to samo na kapitalno ulaganje, bez PDV-a.

	Interkalarna kamata:
	U razdoblju korištenja kredita na iskorišteni iznos kredita obračunavat će se kamata po metodi i u visini redovne. Kamate se obračunavaju i naplaćuju kvartalno.

	Zatezna kamata:
	U skladu s važećom Odlukom o kamatnim stopama HBOR-a, promjenjiva

	Naknada za obradu kredita:
	0,2% jednokratno, prije prvog korištenja

	Naknada za rezervaciju sredstava:
	Ne naplaćuje se

	Prijevremena otplata kredita:
	Prijevremena otplata kredita moguća je uz prethodnu pisanu obavijest HBOR-u te uključuje plaćanje naknade za prijevremeni povrat kredita.

	Naknada za prijevremenu otplatu kredita:
	1% od iznosa prijevremeno otplaćene glavnice

	Instrumenti osiguranja kredita:
	Standardni instrumenti osiguranja za ovu vrstu financiranja, uključujući, ali ne ograničavajući se na:
· Mjenice Korisnika kredita;
· Zadužnica Korisnika kredita.

	Preduvjeti korištenja kredita i/ili odobrenja:
	Standardni preduvjeti za ovakvu vrstu financiranja što, među ostalim, uključuje:
· Dostavu sveukupne projektne dokumentacije u skladu sa zahtjevima Kreditodavatelja;
· Dostavu svih dozvola, suglasnosti i rješenja potrebnih za gradnju;
· Dostavu instrumenata osiguranja;
· Plaćanje svih naknada Kreditodavatelju;
· Zahtjev za povlačenje kredita dostavljen s odgovarajućom dokumentacijom;
· Dostavu Suglasnosti Ministarstva financija/Vlade RH za zaduženje.



Članak 3.

Zadužuju se Upravni odjel za gospodarenje prostorom i komunalne djelatnosti i Upravni odjel za proračun i financije za pripremu sve potrebne dokumentacije za dobivanje Suglasnosti Ministarstva financija/Vlade Republike Hrvatske za kreditno zaduženje Općine Vela Luka.

Članak 4.

Općina Vela Luka će Ugovor o kreditu s HBOR-om sklopiti pod uvjetima iz Članka 2. ove Odluke po dobivenoj Suglasnosti Ministarstva financija/Vlade RH, sukladno članku 120. uvodno citiranog Zakona o proračunu.

Članak 5.

Ovlašćuje se Načelnica Općine Vela Luka za sklapanje Ugovora o kreditu iz Članka 4. sukladno uvjetima iz Članka 2. ove Odluke.


Članak 6.

Ova Odluka stupa na snagu prvog dana od dana objave u Službenom glasniku Općine Vela Luka.


Predsjednik Općinskog vijeća
Zoran Manestar, v.r.

  








































OBRAZLOŽENJE

Općina Vela Luka je 03.07.2023. uputila dopis Hrvatskoj banci za obnovu i razvitak s popisom podataka potrebnih za izradu indikativne ponude financiranja projekta modernizacije javne rasvjete LED tehnologijom na području Općine Vela Luka (Klasa: 391-01/23-01/010, Urbroj: 2117-21-04).
[bookmark: _GoBack]Hrvatska banka za obnovu i razvitak nam je dana 05.07.2023. i 29.08.2023. dostavila e-mailom ponudu kreditiranja projekta modernizacije javne rasvjete Općine Vela Luka u iznosu od 328.770,99 EUR te projekciju plana otplate. Ponuda kreditiranja je sadržana u Članku 2. Odluke, a projekcija plana otplate nalazi se u prilogu ove Odluke.

Na temelju članaka 120. i 121. Zakona o proračunu (Narodne novine, br. 144/21), grad, općina i županija se mogu zadužiti za investiciju koja se financira iz njegova proračuna, ali godišnje obveze mogu iznositi najviše 20% ostvarenih prihoda u godini koja prethodi godini u kojoj se zadužuje, umanjenih za prihode iz članka 121. stavka 4. Zakona o proračunu. 

Međutim, člankom 121. stavkom 5. istoga Zakona propisano je da se odredbe navedenoga članka ne odnose na zaduživanja za projekte iz područja unapređenja energetske učinkovitosti i projekte koji se sufinanciraju iz pretpristupnih programa i fondova Europske unije u kojima jedinice lokalne i područne (regionalne) samouprave sudjeluju. 

